La Biblioteca Infantil desenvolupa un Taller de marcapàgines amb la Societat Protectora d’Animals de Burjassot
2025-07-24

Dimecres que ve 15 d’abril, dins de les activitats gratuïtes programades en el Mes del Llibre de Burjassot per l’equip de Biblioteques Municipals, la Biblioteca Infantil acollirà la realització d’un Taller de Marcapàgines.

L’activitat començarà a les 18 hores i comptarà amb una col·laboració molt especial: la dels membres de la Societat Protectora d’Animals de Burjassot (SPAB) que, amb les fotografies d’alguns dels diferents animals que resideixen en la Protectora, ajudaran als menuts participants en l’activitat a crear els seus punts de lectura. A més, des de la SPAB se’ls informarà també sobre les necessitats i les cures que requereixen els animals de companyia i la responsabilitat que comporten les mateixes.

La SPAB col·laborarà també dos dies més tard, el divendres 17 d’abril, en el Mercat del Bescanvi, oferint llibres de l’entitat i informant a aquelles persones que es passen pel mercat de la seua gran labor de defensa i cura dels animals.